CELEX: 32016Y1125(01)
Language: et
Date: 2016-10-12 00:00:00
Title: Euroopa süsteemsete riskide nõukogu otsus, 12. oktoober 2016, millega muudetakse otsust ESRN/2011/1, millega võetakse vastu Euroopa Süsteemsete Riskide Nõukogu töökord (ESRN/2016/13)

25.11.2016   
            
            
               ET
            
            
               Euroopa Liidu Teataja
            
            
               C 437/8
            
         EUROOPA SÜSTEEMSETE RISKIDE NÕUKOGU OTSUS,
   12. oktoober 2016,
   millega muudetakse otsust ESRN/2011/1, millega võetakse vastu Euroopa Süsteemsete Riskide Nõukogu töökord
   (ESRN/2016/13)
   (2016/C 437/05)
   EUROOPA SÜSTEEMSETE RISKIDE NÕUKOGU HALDUSNÕUKOGU,
   võttes arvesse Euroopa Parlamendi ja nõukogu 24. novembri 2010. aasta määrust (EL) nr 1092/2010 finantssüsteemi makrotasandi usaldatavusjärelevalve kohta Euroopa Liidus ja Euroopa Süsteemsete Riskide Nõukogu asutamise kohta, (1) eelkõige selle artikli 6 lõiget 4,
   võttes arvesse nõukogu 17. novembri 2010 määrust (EL) nr 1096/2010, millega antakse Euroopa Keskpangale eriülesanded seoses Euroopa Süsteemsete Riskide Nõukogu tegevusega (2),
   ning arvestades järgmist:
   
               (1)
            
            
               Euroopa Süsteemsete Riskide Nõukogu (ESRN) hoiatused ja soovitused on õigusinstrumendid, millest tuleb nende adressaatidele kohaselt teatada. Euroopa Süsteemsete Riskide Nõukogu otsuse ESRN/2011/1 (3) artikli 19 lõike 2 kohaselt võtab ESRNi hoiatused ja soovitused vastu ESRNi haldusnõukogu ja need allkirjastab ESRNi eesistuja.
            
         
               (2)
            
            
               Edaspidi peab ESRNi hoiatusi ja soovitusi allkirjastama ESRNi sekretariaadi juhataja, mis tõendab nende vastavust haldusnõukogu otsusele.
            
         
               (3)
            
            
               Seetõttu tuleb otsust ESRN/2011/1 vastavalt muuta,
            
         ON VASTU VÕTNUD KÄESOLEVA OTSUSE:
   Ainus artikkel
   Muudatused
   Otsust ESRN/2011/1 muudetakse järgmiselt:
   
               1)
            
            
               artikli 5 lõige 4 asendatakse järgmisega:
               „4.   ESRNi eesistuja esitab protokolli projekti haldusnõukogu liikmetele märkuste esitamiseks ja heakskiitmiseks kirjalikus menetluses hiljemalt kaks nädalalt pärast koosolekut või, kui see ei ole võimalik, järgmisel koosolekul. Pärast heakskiitmist allkirjastab selle ESRNi sekretariaadi juhataja.”;
            
         
               2)
            
            
               artikli 10 lõige 3 asendatakse järgmisega:
               „3.   ESRNi sekretariaadi juhataja valmistab ette juhtkomitee koosoleku kokkuvõtte ja esitab selle juhtkomitee liikmetele märkusteks ja heakskiitmiseks kirjalikus menetluses, reeglina enne järgmist haldusnõukogu koosolekut. Kokkuvõtte allkirjastab ESRNi sekretariaadi juhataja.”;
            
         
               3)
            
            
               artikli 19 lõige 2 asendatakse järgmisega:
               „2.   ESRNi hoiatused ja soovitused võtab vastu haldusnõukogu ja need allkirjastab ESRNi sekretariaadi juhataja, mis tõendab nende vastavust haldusnõukogu otsusele.”
            
         
      Frankfurt Maini ääres, 12. oktoober 2016
      
         
            ESRNi eesistuja
         
         Mario DRAGHI
      
   
   
      (1)  ELT L 331, 15.12.2010, lk 1.
   
      (2)  ELT L 331, 15.12.2010, lk 162.
   
      (3)  Euroopa Süsteemsete Riskide Nõukogu otsus ESRN/2011/1, 20. jaanuar 2011, millega võetakse vastu Euroopa Süsteemsete Riskide Nõukogu töökord (ELT C 58, 24.2.2011, lk 4).